[{"text_idx": "#000000", "text": "Hawliau Tramwy Cyhoeddus a Thir Mynediad"}, {"text_idx": "#000001", "text": "Mae mynediad i gefn gwlad yn ffactor pwysig wrth gynnal iechyd a lles pobl. Mae\u2019r Parc Cenedlaethol yn darparu hygyrchedd trwy ei dirweddau mynyddig, coetiroedd, dw\u0302r a thirweddau arfordirol i\u2019r cyhoedd, drwy rwydwaith helaeth o Hawliau Tramwy Cyhoeddus (HTC), \u2018Tir Mynediad\u2019 CGaHT a llwybrau eraill. Mae\u2019r nodweddion hyn yn hwyluso mynediad i weithgareddau hamdden eraill yn y Parc, er enghraifft beicio, marchogaeth, chwaraeon dw\u0302r, dringo, cael picnic ac ati, a hefyd rhwng aneddiadau. Mae\u2019r defnydd a wneir o\u2019r rhwydwaith hwn o lwybrau troed ac ati yn amrywio gyda\u2019r ardal leol a\u2019r tymor."}, {"text_idx": "#000003", "text": "Cyflwynodd y Ddeddf Cefn Gwlad a Hawliau Tramwy (2000) hawl newydd i bobl gerdded yn rhydd dros \u2018Dir Mynediad\u2019 (hynny yw, ardaloedd o gefn gwlad agored a thir comin cofrestredig) yng Nghymru a Lloegr, gan gynnwys ardaloedd wedi\u2019u mapio o fynydd, gweundir, rhostir (a ddiffinnir gyda\u2019i gilydd yn \u2018cefn gwlad agored\u2019) a thir comin cofrestredig, pan nad oedd mynediad at lawr ohono ynghynt. Mae Adran 16 o\u2019r Ddeddf yn darparu ar gyfer cynllun ymroddiad gwirfoddol, gan ganiata\u0301u tirfeddianwyr i neilltuo mynediad statudol i unrhyw gategori arall o dir am byth. Drwy\u2019r mecanwaith hwn, ers 1999, mae cynigion wedi cael eu gwneud gan y Comisiwn Coedwigaeth i neilltuo hawliau mynediad cyhoeddus i\u2019r rhan fwyaf o goetiroedd rhydd-ddaliadol sy\u2019n eiddo i\u2019r Cynulliad Cenedlaethol."}, {"text_idx": "#000004", "text": "Yn Eryri, mae ardaloedd mawr o dir yn draddodiadol hygyrch i\u2019r cyhoedd trwy gyfrwng cytundebau mynediad rhwng tirfeddianwyr ac Awdurdod Parc Cenedlaethol Eryri. Estynnodd y Ddeddf CGaHT fynediad cyhoeddus sylweddol ar draws y parc cenedlaethol, gyda dynodiad \u2018Cefn Gwlad Agored\u2019, \u2018Tir Comin Cofrestredig\u2019 a hefyd coedwigoedd. Mae\u2019r data hwn yn cael ei gyflwyno isod:"}, {"text_idx": "#000006", "text": "Mae APCE wedi gweithredu Canolfannau Croeso Aberdyfi, Beddgelert, Betws y Coed, Dolgellau a Harlech yn flaenorol. Yr oeddynt yn darparu ystod o wasanaethau i\u2019r cyhoedd. Fel rhan o weithrediadau torri costau fe wnaeth yr Awdurdod gau Canolfan Groeso Harlech a Dolgellau yn barhaol ac mae oriau agor gydol y flwyddyn y rhai eraill wedi cael eu cwtogi. Mae\u2019r newidiadau yn cynnwys:"}, {"text_idx": "#000008", "text": "Bydd ymwelwyr a\u0302\u2019r ardal hefyd yn defnyddio dulliau eraill o gael gafael ar wybodaeth megis gwefan y Parc Cenedlaethol. Mae nifer o drawiadau neu \u201chits\u201d unigryw ar y wefan yn cael eu dangos isod ynghyd a\u0302 thrawiadau ar dudalennau gwe gwahanol o fewn y safle."}, {"text_idx": "#000009", "text": "*Newid yn nhermau dadansoddi Google Analytics"}, {"text_idx": "#000010", "text": "Mae APCE yn monitro nifer o lwybrau poblogaidd i fyny\u2019r Wyddfa a mynyddoedd eraill yn y Parc Cenedlaethol. Mae\u2019r inffograffeg isod yn dangos y niferoedd at gyfer 2016."}, {"text_idx": "#000012", "text": "Mae Eryri yn rhoi cyfleoedd ar gyfer beicio mynydd, yn enwedig o fewn Coedwigoedd Gwydyr, Penmachno a Choed y Brenin. Mae nifer y bobl sy\u2019n beicio mynydd o fewn Coedwigoedd Gwydyr, Penmachno a Choed y Brenin bron wedi treblu rhwng 2002 a 2003, cyn aros yn weddol gyson 2003 hyd 2008. Dangosir hyn yn Ffigur 43. Ers 2009 mae\u2019r niferoedd sy\u2019n beicio yn ardal Betws y Coed yn dangos bod y tuedd ar i lawr tra fo\u2019r niferoedd yng Nghoed y Brenin wedi cynyddu o 2010. Mae\u2019r ganolfan yng Nghoed y Brenin ynghyd a\u0302 datblygiad a gwella\u2019r cyfleusterau yn dilyn hynny wedi rhoi hwb i nifer yr ymwelwyr yn sylweddol, yn enwedig ymhlith ymwelwyr nad ydynt yn beicio. Mae Coed y Brenin wedi cael ei ddynodi fel canolfan rhagoriaeth. Gweler y Blwch isod:"}]